Թե որքան է կովերի գլխաքանակը Հայաստանում այս պահի դրությամբ, վիճակագրություն չկա: Բայց հայտնի է, որ մսի արտադրությունը այս 9 ամիսների ընթացքում աճել է մոտ 4 տոկոսով: Պարզ լեզվով ասած, ավելի շատ է մորթվել: Ենթադրվում է, որ դրա արդյունքում կովերի գլխաքանակը էլի նվազած կլինի: Բացի դրանից գոնե տարվա առաջին կիսամյակում Հայաստանի խոշոր եղջերավոր անասունների արտահանումը (կենդանի վիճակում) աճել է մոտ 5 անգամ եւ հասել մոտ 7 հազար գլխի: Ենթադրաբար դրա մեջ կան նաեւ կովեր: Այնպես որ, կովերի գլխաքանակը այս տարի շարունակել է նվազել: Կամ եթե նույնիսկ շրջանառության մեջ են մտել նոր՝ «երիտասարդ» կովեր, ապա դրանք այսքան արագ չէին կարող դառնալ կաթնատու: